Placuit atque convenit inter monasterii sancti Benigni abbatem et Raterium Ecclesie sancti Stephani prepositum et monachos inibi degentium, nec non et canonicos, in eadem Ecclesia sancti Stephani Deo famulantium, ut quasdam mancipia pro communi utilitate inter se commutari deberent, quod et fecerunt Dedit igitur in primis iam dictus Godrardus venerabilis abbas monasterii sancti Benigni, et proprietate ipsius loci, dua mancipia, que conmanebant in villa que dicitur Postengiacus, ad partem sancti Stephani atque canonicorum eius, iure hereditaria perpetualiter ad abendum. Hecontra in recompensationem huius meriti, dedit prefatus Ratherius, iam pretaxate Ecclesie prepositus per consilium et ortamentum eiusdem loci canonicorum et proprio patrocinio ipsius Ecclesie, ad partem sancti Benigni atque monachorum eius, tria mancipia his nominibus, que morabantur in villa que nuncupatur Iscoriacus, firmissima lege finetenus ad possidendum. Ut autem eterne commutationes in invicem censum cumscripte omni tempore meliorem et valentiorem optineant vigorem, discernando decrevimus eam una cum nostris manibus bonorum hominum subtus corroborari, ut quicquid pars alteri parti dedit firmiter deinceps teneat et possideat et secundum suum libitum ut lex eorumdem preiudicat, ordinare presumat.